ከ27 ሚሊዮን በላይ ችግኞች እስካሁን ተተክለዋል
ዛሬ ይህ ዘገባ አስከተጠናከረበት ሰዓት ድረስ በአገር አቀፍ ደረጃ ከ27 ሚሊዮን በላይ ችግኞች መተከላቸውን የውሃ መስኖና ኢነርጂ ሚኒስትሩ ዶ/ር ስለሺ በቀለ በተለይ ለኢቲቪ ተናግረዋል፡፡ኦሮሚያ ከ14 ሚሊዮን በላይ በመትከል ቀዳሚውን ስፍራ ሲይዝ ደቡብ ክልል ከ7 ሚሊዮን በላይ በመትከል 2ኛ ደረጃን ይዟል፡፡በተያያዘ በአፋር ክልል የሰመራና አካባቢዋ ነዋሪዎች በከተማይቱ ዙሪያና በሰመራ ዩኒቨርስቲ በመገኘት የዛፍ ችግኞችን ተክለዋል፡፡በመርሃ-ግብሩ ላይ የክልሉን ርዕሰ-መስተዳድር አቶ አወል አርባን ጨምሮ የክልሉ ከፍተኛ የስራ ኃላፊዎችና የመከላከያ ሰራዊት አባላት ተሳትፈውበታል፡፡